Meteorologen tror ikke på knallvarme i august
På tross av at sommeren ikke er over riktig ennå, ser ikke statsmeteorolog Terje Alsvik Walløe ved Meteorologisk institutt noen utsikter til det nordmenn har ønsket seg kanskje aller mest i sommer - nemlig solfylt, stabilt sommervær med temperaturer godt over 20 grader. - Vi ser ikke noen knallvarme de to neste ukene fram mot skolestart, og da er vi allerede i siste del av august. Det kan fortsatt komme gode dager, men det blir ikke helt den samme følelsen, sier han til VG Nett.Grunnen til at den norske sommeren er så vanskelig å forutse, er såkalte jetstrømmer. Jetstrømmene er vinder høyt oppe i atmosfæren som blant annet styrer lavtrykkenes baner. Vindstrømmene blir til når varm tropeluft møter kald polarluft. - Den ustabile luften ligger ikke bare over Norge, men egentlig i hele Nord-Europa. Hvordan jetstrømmene blåser, sier noe om hvordan høytrykk og lavtrykk vil plasseres. Det er derfor det har vært en kald sommer også i England og andre deler av Nord-Europa, mens Sør-Europa har hatt en varm sommer, sier statsmeteorolog Walløe. - En kan ofte si noe en til to uker i forkant, men en kan aldri forutse sommeren før den har startet, slik som ved for eksempel Middelhavet, fortsetter meteorologen. Har du sett solen i sommer?Send oss dine værbilder her!Terje Alsvik Walløe melder om noen dager med oppholdsvær i store deler av Norge neste uke, på tross av relativt lave temperaturer, generelt sett. - Den høyeste temperaturen finner vi neste uke i sørlige deler av Norge. Temperaturen ligge på opp i mot 20 grader, mens det i Nord-Norge vil være en del kaldere, ned mot ti grader. Det vil forekomme enkelte regnbyger både i østlige, vestlige og nordlige deler av landet, men den kommende uken vil være preget av oppholdsvær og relativt klart vær i store deler av Norge. - Siste del av neste uke er det nok Sørlandet og Østlandet som får det beste været, mens det ser gråere ut i resten av landet, sier Walløe til VG Nett.Vindstrømmene som definerer den norske sommeren befinner seg ikke bare på et punkt, men flytter seg. Ifølge Walløe har Norge en beligggenhet som gjør landet spesielt utsatt for denne stadige skiftningen. - Polarfronten som skiller den kjølige luften fra den varme, styrer været veldig. I år har den ligget ganske langt mot sør. Når Norge ligger på den kjølige delen av luftmassegrensen, får vi ustabil luft i hele Nord-Europa, sier Walløe. Last ned VGs apper tiliPhone/iPad/Androidher!Den varmeste uken denne sommeren har til nå vært pinseuken, den siste i mai. Da hersket det temperaturer godt over 25 grader. - Sommerværet i Norge svinger veldig fra år til år. Vi har år med veldig varmt vær og år med dette ustabile sommerværet som vi har sett i år. I år var det slutten av mai som ser ut til å være den beste.Statsmeteorolog Terje Alsvik Walløe har meldt neste ukes vær for VG Nett. Her følger oversikten over de ulike delene av landet: Sør- og Østlandet: Ingen store forandringer i værtypen som har vært gjeldende de siste dagene. Mandag ventes det regnbyger, først på Sørlandet. Disse bygene brer seg til Østlandet på tirsdag. Etter onsdag vil det også være en del sol og lettskyet vær i store deler av områdene. Temperaturen vil ligge på opp mot 20 grader. Vestlandet: Lite nedbør bil prege de vestlige delene av Norge neste uke. Det lettskyede oppholdsværet vil dominere, og det vil også forekomme perioder med sol og fint vær. Temperaturen vil ligge på 15-18 grader. Midt-Norge: Det vil i begynnelsen av neste uke komme en del byger i indre strøk, men oppholdsværet vil gjøre seg gjeldende etter hvert. Mot helgen og i slutten av uken vil det igjen bli mer fare for regn. Temperaturen vil ligge på 14-18 grader i begynnelsen av uken, og i underkant av 15 grader i slutten av uken. Nord-Norge: De nordlige delene av landet vil være preget av en ganske kjølig værtype neste uke. Det vil til tider bli bra vær med gløtt av sol, på tross av temperaturene. Mot slutten av uken vil regnet bli mer merkbart, og en mer skyet værtype vil overta. Temperaturen vil ligge på ned mot ti grader.
Den etterlengtede, langvarige sommervarmen ser ikke ut til å slå til i Norge i 2012. Jetstrømmer høyt oppe i atmosfæren er grunnen.